# **DECIZIA ETAPEI DE ÎNCADRARE**

## Nr. din .05.2020

Ca urmare a solicitării de emitere a acordului de mediu adresate de **SC Mark Edy Star SRL**, cu sediul în com. Gălăneşti, sat Gălăneşti, nr. 346 D, jud. Suceava, înregistrată la APM Suceava cu nr. 3071 din 17.03.2020, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 15.05.2020, că proiectul **“Exploatarea agregatelor minerale din terasa Topitorie-Dorneşti*”*** propus a fi amplasat în com. Dorneşti, jud. Suceava nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă.

Justificarea prezentei decizii:

1. Motivele pe baza cărora s-a stabilit neefectuarea evaluării impactului asupra mediului sunt următoarele:

-proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa 2, pct. 2, lit. a;

Conform criteriilor de selecţie din Anexa 3 la Legea nr. 292/2018 privind evaluarea impactului anumitor proiecte publice şi private asupra mediului, s-au constatat următoarele:

**a)**- *dimensiunea şi concepţia întregului proiect-*

**1.** **Caracteristicile proiectului**

Descrierea caracteristicilor perimetrului de exploatare:

Terasa Topitorie - Dornești este amplasată în intravilanul comunei Dornești, pe malul drept al râului Suceava, la 480 m de acesta, între bornele CSA 64 și CSA 63.

Terasa Topitorie - Dornești, în suprafață de 12.000 mp, va fi amplasată pe un teren în suprafață totală de 13.247 mp proprietatea beneficiarului conform Contractului de comodat din data de 14.04.2019.

Accesul auto spre perimetru se realizează din DN 17A, prin intermediul drumului comunal existent.

Din perimetru se vor exploata agregate minerale de râu la o adâncime medie de 2,10 m (cu 1 m deasupra nivelului hidrostatic) respectând regulile de exploatare în regim de terasă. La finalizarea exploatării, se va auce terenul la starea inițială, prin umplerea cu pamânt rezultat de la alte lucrări pe care societatea le are contractate, peste acesta se va împrăștia decoperta rezultată din perimetru.

Exploatarea agregatelor minerale de râu este permisă numai în limitele perimetrului de exploatare avizat de ANRM, cu asigurarea stabilității terenului, fără afectarea construcțiilor din zonă ce au legătură directă sau indirectă cu regimul scurgerii apelor.

Cantitatea de nisip și pietriș existentă în cadrul terasei Topitorie - Dornești este de 25.300 mc. Terasa Topitorie - Dornești prezintă următoarele caracteristici:

* suprafață, lungime, lățime:

S = 12.000 mp;

Lmed = 220 m;

lmed = 55 m;

* adâncimea de exploatare:

hmed = 2,10 m;

hmax = 2,80 m (pe profilul 2);

* cantitate de resursă existentă în cadrul perimetrului:

Cnisip și pietriș = 25.300 mc

Perimetrul de exploatare este delimitat de următoarele coordonate Stereo 70:

|  |  |  |
| --- | --- | --- |
| **Nr. pct.** | **X** | **Y** |
| 1 | 706794 | 575051 |
| 2 | 707012 | 575082 |
| 3 | 707016 | 575119 |
| 4 | 707021 | 575136 |
| 5 | 706787 | 575104 |
| 6 | 706788 | 575080 |

Metoda de exploatare folosită este avizată de către A.N. Apele Române S.A. - A.B.A. Siret Bacău prin intermediul autorizaţiei anuale de exploatare, în care sunt trasate direcţiile şi sensul exploatării, grosimea stratului exploatat, cantităţile şi restricţiile ce se aplică. De asemenea metoda de exploatare ce se aplică ţine cont de condiţiile impuse de reprezentanţii teritoriali sau locali ai Inspectoratului pentru Protecţia Mediului, ai Primăriei locale şi de condiţiile impuse prin permisul de exploatare.

Plecând de la cele mai sus menționate, exploatarea agregatelor minerale din cadrul perimetrului se va realiza la o adâncime medie de 2,10 m (cu 1 m deasupra nivelului hidrostatic) respectând regulile de exploatare în regim de terasă. La finalizarea exploatării, se va aduce terenul la starea inițială, prin umplerea cu pamânt rezultat de la alte lucrări pe care societatea le are contractate, peste acesta se va împrăștia decoperta rezultată din perimetru.

Apele pluviale de pe suprafața perimetrului se vor scurge liber la teren.

Pentru realizarea activității de producție în perimetrul de exploatare Terasă Topitorie - Dornești sunt necesare următoarele categorii de lucrări: de pregătire, de extracție, de încărcare-prelucrare și de transport.

*Lucrările de pregătire* constau în următoarele faze:

* + decopertarea primei zone de exploatare, cu depozitarea solului vegetal( cu o grosime de cca 0,30 m ) pe o platformă în imediata vecinătate, pe terenul închiriat, în vederea reutilizării acestuia la închiderea terasei;
  + amenajarea platformei de lucru prin nivelare.

*Lucrări de extracție*

Extracția nisipului și pietrișului din terasă se face mecanizat, în zone de exploatare. Utilajele acționează numai de pe berma de lucru, astfel:

* + partea superioară a treptei de terasă este excavată cu excavatorul cu cupă şi braţ mobil, pe fâşii transversal, lățimea unei fâșii fiind de cca. 4 m;
  + pentru mărirea productivității muncii, partea inferioară se poate excava cu încărcătorul frontal tip volă (desigur că acest utilaj folosește numai dacă se consideră necesar);
  + nivelarea suprafeței pe lățimea de lucru şi realizarea de stocuri de nisip și pietriș se face cu lama buldozerului;

*Lucrări de încărcare, prelucrare și transport*

* + încărcarea materialului se face cu încărcătorul vola sau cu excavatorul cu cupă;
  + în terasă este indispensabil buldozerul cu lamă, întrucât realizează atât concentrarea nisipului și pietrișului din baza terasei, dar amenajează şi calea de acces.

La exploatare se va urmări realizarea unui taluz cu panta de 1 : 1.

La finalizarea exploatării, se va aduce terenul la starea inițială, prin umplerea cu pamânt rezultat de la alte lucrări pe care societatea le are contractate, peste acesta se va împrăștia decoperta rezultată din perimetru.

**b**) *cumularea cu alte proiecte existente şi/sau aprobate*:- nu este cazul.

**c)** *utilizarea resurselor naturale, în special a solului, a terenurilor, a apei şi a biodiversităţii*: se vor exploata agregate minerale.

**d**) *cantitatea şi tipurile de deşeuri generate/gestionate*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *poluarea şi alte efecte negative*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite;

**f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

**g)** *riscurile pentru sănătatea umană*: nu este cazul.

**2. Localizarea proiectului**

a) *utilizarea actuală şi aprobată a terenurilor*: conform certificatului de urbanism nr. 39/24.06.2019 eliberat de Primăria Comunei Dorneşti, terenul este situat în intravilanul localităţii şi este dat în folosinţă prin contract de comodat către SC Mark Edy Star SRL;

b) *bogăţia, disponibilitatea, calitatea şi capacitatea de regenerare relative ale resurselor natural( inclusive solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: - nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**3. Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

b) *natura impactului*- va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus pe perioada execuţiei proiectului.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

**II**. Motivele pe baza cărora s-a stabilit necesitatea neefectuării evaluării adecvate sunt următoarele:

- nu este cazul, amplasamentul proiectului nefiind situat în arii naturale protejate;

**III**. Motivele pe baza cărora s-a stabilit necesitatea neefectuării evaluării impactului asupra corpurilor de apă: pentru proiectul propus autoritatea competentă în domeniul gospodăririi apelor A.B.A.-SIRET-Bacău a eliberat Avizul de gospodărire a apelor nr. 28 din 07.05.2020;

Condiţiile de realizare a proiectului:

1. Se vor respecta prevederile avizului de gospodărire a apelor nr. 28/07.05.2020.
2. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. 39/24.06.2019 eliberat de Primăria Comunei Dorneşti ;
3. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
4. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
5. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
6. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
7. După finalizarea exploatării, se va aduce terenul la cota inițială, prin umplerea cu refuzul de ciur rezultat în stația de sortare și deșeuri inerte rezultate din construcții, peste acestea se va împrăștia decoperta( solul vegetal ) rezultată din perimetru.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

|  |  |
| --- | --- |
| **Şef Serviciu**  **Avize, Acorduri, Autorizaţii, Adina HOBJILĂ** | **Şef Serviciu**  **Calitatea Factorilor de Mediu, Anca IONCE** |
| **Întocmit, cons. Doru COJOCARU** |  |